অনেকেই পার্সোনালি জানতে চেয়েছেন, কি অবস্থা এখন ?

কলকাতা: টলিউড ইন্ডাস্ট্রির (Tollywood film Industry) বর্তমান স্লোগান এখন ‘বাংলা ছবির পাশে দাঁড়ান’। সেখানে কোথাও কিন্তু উল্লেখ নেই বড় বাজেট নাকি ছোট বাজেট, নাকি স্বাধীন পরিচালকের ছবি। একটি ছবি যা ইতিমধ্যেই সেন্সর বোর্ডের অনুমতি পেয়ে গিয়েছে, তারপরও বাধা পাচ্ছে মুক্তিতে। ছবির নাম ‘দ্য অ্যাকাডেমি অফ ফাইন আর্টস’ (The Academy Of Fine Arts)। যার পিছনে অক্লান্ত পরিশ্রম। এই ছবি মুক্তি নিয়ে ফেডারেশনের সভাপতি স্বরূপ বিশ্বাসের সঙ্গে বৈঠক করেন পরিচালক।

ছবির প্রচার চলছিল কিন্তু জোর কদমে। কিন্তু তা সত্ত্বেও জয়ব্রত দাসের ছবি ১৪ নভেম্বর মুক্তি পেল না। ফেডারেশনের বাধার মুখে পড়ে আটকে গেল এই ছবি মুক্তি। ফেডারেশন দাবি করেছে, তাদের নিয়ম মানা হয়নি। শুক্রবার ফেডারেশনের সঙ্গে বৈঠকে বসেছিলেন ছবির পরিচালক জয়ব্রত ও প্রযোজক মানব সাহা এবং সঙ্কেত মিশ্র। পরিচালক বলেন, এইটুকুই বলতে পারব, রিলিজ কবে করতে পারব,সেই ডেট জানি না। তাদের জন্যে একটাই কথা বলতে চাই, আমার কাছে পার্সোনাল অ্যাটাকের থ্রেট আসতে শুরু করেছে। তবে যদিও সেই কল গুলো ফেডারেশনের তরফ থেকে নয়। অনেকেই মাঝখান থেকে ইন্ডিপেন্ডেন্ট স্টুডেন্ট টিমের কাছ থেকে ফায়দা তোলার চেষ্টা করছেন। তাও জানিয়ে রাখতে চাই, আমাদের মিটিং ফলপ্রসূ হয় নি। যদিও শ্রী স্বরূপ বিশ্বাস আমাদের সাথে খুব ভালো ভাবে কথা বলেছেন।কিন্তু কথা বলার পর বুঝলাম, খুব ভুল করে ফেলেছি।সবকিছুই ভুল করেছি। ফিল্ম স্টুডেন্টরা ইন্ডিপেন্ডেন্ট কাজ করছে এটা ইন্ডাস্ট্রির কাছে প্রতারণার সমান। আমাদের গোটা টিম প্রতারক। আমরা প্রতারণা করেছি সিনেমা বানিয়ে। যখন আমাদের নিজস্ব ফান্ড শেষ তখন প্রমোদ ফিল্মসের থেকে পোস্ট প্রোডাকশনের আর্থিক সাহায্য নেওয়া ভুল হয়েছে।

আরও পড়ুন: যৌনকর্মীর সন্তানদের সঙ্গে রুক্মিণীর শিশুদিবস পালন

যখন আমাদের নিজস্ব ফান্ড শেষ তখন প্রমোদ ফিল্মসের থেকে পোস্ট প্রোডাকশনের আর্থিক সাহায্য নেওয়া ভুল হয়েছে, ওদের ফেডারেশনের সাথে অন্য সিনেমার , অন্য প্রোডাকশনের আর্থিক বকেয়ার হিসেব আমাদের আগেই করে নিতে হত। আমাদের জানানো হয়েছে, প্রমোদ ফিল্মসের কর্ণধার এসে কথা বললে রিলিজের পারমিশন নিয়ে ভাবনা চিন্তা করা হবে, অথবা, ওনাদের নাম পোস্টার, সিনেমা, ট্রেলার, সেন্সর সার্টিফিকেট সব কিছু থেকে নাম সরিয়ে নিতে হবে যেটার দুটোই যথেষ্ট সময় সাপেক্ষ ব্যাপার। আজকে একটা কথাই বলতে চাই, আমরা নিজেরা সিনেমা বানিয়ে ভুল করেছি। আমরা প্রতারক।আমরা ভালো ভাবে রিলিজ করার চেষ্টা করছি । আমরা প্রতারক। আমরা সবাই যারা নিজের টাকা দিয়ে, বিনে পয়সায় কাজ করে সিনেমাটা বানিয়েছি তারা সবাই প্রতারক। এখন কথা বলা, টাইপ করার আর মানসিক অবস্থা নেই। কাল সকালে বিস্তারিত লিখে পোস্ট করার চেষ্টা করবো।

অন্য খবর দেখুন